รัฐบาลไทย-ข่าวทำเนียบรัฐบาล-นายกรัฐมนตรี เป็นประธานในพิธีวางศิลาฤกษ์อาคารเรียนแบบพิเศษ และเปิดมหกรรมวิชาการ Thailand 4.0
วันศุกร์ที่ 3 พฤศจิกายน 2560
นายกรัฐมนตรี เป็นประธานในพิธีวางศิลาฤกษ์อาคารเรียนแบบพิเศษ และเปิดมหกรรมวิชาการ Thailand 4.0
นายกรัฐมนตรี ย้ํา Thailand 4.0 ต้องเป็นการคิดใหม่ ทําใหม่ และคิดนอกกรอบ โดยอยู่ภายใต้กฎ กติกา และกฎหมายโดยคํานึงถึงประโยชน์ส่วนรวมเป็นสําคัญ
วันนี้ (2 พ.ย.60) เวลา 15.00 น. พลเอก ประยุทธ์ จันทร์โอชา นายกรัฐมนตรี เป็นประธานในพิธีวางศิลาฤกษ์อาคารเรียนแบบพิเศษและเปิดมหกรรมวิชาการThailand 4.0ณโรงเรียนวัดนวลนรดิศ ถนนเพชรเกษม ซอย19เขตภาษีเจริญ กรุงเทพฯโดยมี นายพูลศักดิ์ จิตสว่าง ผู้อํานวยการโรงเรียนวัดนวลนรดิศ คณะผู้บริหารโรงเรียนวัดนวลนรดิศ สมาคมศิษย์เก่า ครูและนักเรียนโรงเรียนวัดนวลนรดิศ และเจ้าหน้าที่ที่เกี่ยวข้อง จํานวนประมาณ 200 คน ให้การต้อนรับและเข้าร่วมพิธี
ผู้อํานวยการโรงเรียนวัดนวลนรดิศ ได้กล่าวขอบคุณนายกรัฐมนตรีที่เดินทางมาเป็นประธานในพิธีวางศิลาฤกษ์อาคารเรียนแบบพิเศษ และเปิดนิทรรศการวิชาการThailand 4.0ในวันนี้ ซึ่งโรงเรียนวัดนวลนรดิศ เปิดทําการสอนมาแล้วเป็นเวลา 127 ปี ผู้สําเร็จการศึกษาจากสถาบันแห่งนี้ล้วนมีความรู้ความสามารถสร้างคุณประโยชน์ให้แก่สังคมและประเทศชาติอย่างมากมาย และในอนาคตโรงเรียนวัดนวลนรดิศจะเป็นต้นแบบของการจัดการศึกษาและเป็นศูนย์กลางการเรียนรู้ในระดับมัธยมศึกษาต่อไป
โอกาสนี้ นายกรัฐมนตรี ได้ประกอบพิธีวางศิลาฤกษ์อาคารเรียนแบบพิเศษ พร้อมชมการแสดงเทิดพระเกียรติชุด “พิพิธทัศนา ศาสตร์พระราชา พระมหาชนก” โดยนักเรียนโรงเรียนวัดนวลนรดิศ รวมทั้งเยี่ยมชมห้องเรียนอัจฉริยะ (Smart Classroom)ซึ่งเป็นการปรับปรุงห้องเรียนและจัดหาวัสดุครุภัณฑ์ที่ทันสมัยมาใช้ในการจัดการเรียนการสอนศูนย์อาเซียนศึกษาเป็นแหล่งเรียนรู้เกี่ยวกับประชาคมอาเซียนให้แก่นักเรียน บุคลากรในโรงเรียนและบุคคลอื่นที่สนใจ ห้องสมุดเฉลิมพระเกียรติกาญจนาภิเษกที่มีการนําเทคโนโลยีมาใช้กับการทํางานห้องสมุด และพัฒนาปรับปรุงเป็นห้องสมุดเสมือนจริงเป็นระบบห้องสมุดดิจิทัลและมีการจัดการทรัพยากรสารสนเทศอย่างทันสมัยและครบถ้วนท้องฟ้าจําลอง(ดาราศาสตร์กับราชวงศ์จักรี)เป็นอาคารท้องฟ้าจําลองที่สามารถรองรับคนได้จํานวน 50 คน เพื่อยกระดับการศึกษาของนักเรียนด้านวิทยาศาสตร์และดาราศาสตร์ สร้างแหล่งเรียนรู้ที่ทันสมัยแห่งใหม่และแห่งแรกของชุมชนฝั่งธนบุรี และเยี่ยมชมนิทรรศการวิชาการThailand 4.0 โดยมีผู้อํานวยการโรงเรียนวัดนวลนรดิศ คณะผู้บริหารและผู้แทนสมาคมศิษย์เก่าโรงเรียนวัดนวลนรดิศนําเยี่ยมชมพร้อมกันนี้ นายกรัฐมนตรี มอบพวงมาลัยดอกไม้เพื่อแสดงความกตัญญูกตเวทิตาและความเคารพต่อครูที่เคยอบรมสั่งสอนและให้ความรู้แก่นายกรัฐมนตรีสมัยเมื่อครั้งที่นายกรัฐมนตรียังศึกษาอยู่ที่โรงเรียนวัดนวลนรดิศด้วย
พร้อมทั้ง นายกรัฐมนตรี ได้เปิดมหกรรมวิชาการThailand4.0 โดยกล่าวขอบคุณคณะครู อาจารย์ ศิษย์เก่าโรงเรียนวัดนวลนรดิศ ผู้ที่เกี่ยวข้องทุกคนและประชาชนในพื้นที่ที่ให้การต้อนรับอย่างอบอุ่น ซึ่งการเดินทางมาที่โรงเรียนวัดนวลนรดิศครั้งนี้ถือเป็นการได้กลับมาเยี่ยมบ้านเก่าที่ได้เคยศึกษาเล่าเรียนและได้รับการประสิทธิ์ประสาทวิชาจากโรงเรียนแห่งนี้จนอํานวยความสําเร็จให้เกิดขึ้นมาถึงปัจจุบันนี้ และรู้สึกภาคภูมิใจที่ได้มาทําคุณประโยชน์ให้กับประเทศชาติ สอดคล้องกับคําขวัญโรงเรียนวัดนวลนรดิศ ที่กล่าวว่า “ นวลฯ จะงาม นามจะดี ก็ที่ศิษย์” ทั้งนี้ การที่จะก้าวไปสู่การเป็น Thailand4.0 ประชาชนทุกคนทั้งที่เป็น 1.0 2.0 และ 3.0 ต้องก้าวไปด้วยกันโดยไม่ทิ้งประชาชนกลุ่มใดไว้ข้างหลัง การจะเป็นคน 4.0 หมายถึงต้องเป็นคนที่รู้จักใช้วิจารณญาณคิดวิเคราะห์อย่างเป็นระบบ ใช้สติปัญญาในการดํารงชีวิตและประกอบอาชีพ รวมถึงรู้จักใช้เทคโนโลยีดิจิทัลอย่างรู้เท่าทันและให้เกิดประโยชน์สูงสุดเพื่อขับเคลื่อนการทํางานต่าง ๆ ให้เกิดผลเป็นรูปธรรมมากยิ่งขึ้น ซึ่งจะทําให้สามารถลดความเหลื่อมล้ําและช่องว่างในสังคมลงได้
อย่างไรก็ตามเรื่องของความเท่าเทียมกับความเป็นธรรม โดยเฉพาะ “ความเท่าเทียม” นั้น ไม่ได้หมายความว่าทุกคนต้องเท่ากันทั้งหมด แต่ “ความเท่าเทียม” คือการเท่าเทียมทางโอกาสซึ่งทุกคนสามารถเข้าถึงโอกาสในทางเลือกต่าง ๆ ที่รัฐบาลได้สนับสนุนและสร้างโอกาสให้ เช่น เรื่องของดิจิทัลและ WiFi ทั่วประเทศที่เปิดโอกาสให้ประชาชนทุกกลุ่มเข้าถึงได้ เป็นต้น ส่วนเรื่องของ “ความเป็นธรรม” หมายถึงผู้มีรายได้น้อยหรือผู้ที่อ่อนแอต้องได้รับการดูแล ซึ่งรัฐบาลพยายามที่จะขับเคลื่อนประเทศไปสู่ Thailand4.0 ให้ได้ตามเป้าหมายที่กําหนด โดยเฉพาะในเรื่องของ WiFi รัฐบาลจะเร่งดําเนินการติดตั้ง WiFi ให้ครอบคลุมทั่วประเทศ ภายใน 2 ปี เพื่อให้สามารถกระจายรายได้ไปสู่ชุมชนผ่านการใช้เทคโนโลยีดิจิทัลดังกล่าวและต้องได้รับความมือจากประชาชนผู้มีรายได้สูง ทั้งการดําเนินการผ่านกลไกประชารัฐ หรือการร่วมทุน ฯลฯ เพื่อส่งเสริมสนับสนุนให้ประชาชนผู้มีรายได้น้อยให้เป็นผู้ที่มีรายได้ปานกลางและขยับไปสู่ผู้มีรายได้สูง อันจะส่งผลดีต่อเศรษฐกิจในภาพรวมของประเทศ
ทั้งนี้ นายกรัฐมนตรี ได้กล่าวเน้นย้ําเกี่ยวกับ Thailand4.0 ว่า ต้องเป็นการคิดใหม่ ทําใหม่ และคิดนอกกรอบ โดยอยู่ภายใต้กฎ กติกา และกฎหมายที่สอดคล้อง โปร่งใส เป็นธรรมกับทุกฝ่ายโดยไม่เอื้อประโยชน์ให้กับบุคคลหนึ่งบุคคลใด คํานึงถึงประโยชน์ของประเทศและส่วนรวมเป็นสําคัญ ยืนยันรัฐบาลชุดปัจจุบันทํางานและดําเนินการต่าง ๆ เพื่อประประโยชน์โดยส่วนรวมของประเทศและประชาชนเป็นที่ตั้ง พร้อมทั้งได้ฝากให้โรงเรียนผลิตคนให้สอดคล้องและตรงกับความต้องการของการพัฒนาประเทศไปสู่ Thailand4.0 โดยเฉพาะการผลิตทรัพยากรบุคคลต้องสอนให้นักเรียนรู้จักคิดวิเคราะห์เป็น สามารถนําความรู้ทางวิชาการที่ได้ศึกษาเล่าเรียนไปปรับใช้ในการทํางานอย่างเป็นระบบ และสามารถปฏิบัติงานได้อย่างแท้จริง ไม่ใช่สอนให้เก่งแต่เพียงทฤษฎีแต่ปฏิบัติทําไม่ได้ ขณะเดียวกันต้องรู้จักนําทรัพยากรที่มีอยู่มาใช้ให้เกิดประโยชน์สูงสุดโดยไม่ส่งผลกระทบต่อผู้อื่นและสิ่งแวดล้อม และต้องเป็นคนไทยที่มีวัฒนธรรม มีความเอื้อเผื่อแผ่แบ่งปันซึ่งกันและกัน เพราะคนไทยในผืนแผ่นดินนี้เติบโตขึ้นในแผ่นดินที่ศักดิ์สิทธิ์เปรียบเสมือนแผ่นดินทองแผ่นดินธรรม อย่าทําให้ “แผ่นดินทองแผ่นดินธรรม”หายไป พร้อมขอให้เด็กทุกคนดูแลพ่อแม่ เคารพครู อาจารย์ มีการพัฒนาตนอยู่เสมอ และมีการวางแผนกําหนดเป้าหมายในการเรียนของตนเองให้ชัดเจน เมื่อสําเร็จการศึกษาแล้วจะได้มีงานทํา สามารถเลี้ยงตนเอง ครอบครัว และดํารงชีวิตอยู่อย่างมีศักดิ์ศรี อันจะส่งผลต่อการขับเคลื่อนประเทศไทยไปสู่ 4.0 ได้ตามแผนและเป้าหมายที่กําหนด
สําหรับโรงเรียนวัดนวลนรดิศ เป็นโรงเรียนมัธยมศึกษาขนาดใหญ่พิเศษ เดิมเป็นประเภทนักเรียนชายล้วนปัจจุบันรับนักเรียนชาย-หญิง (เป็นประเภทสหศึกษา)สังกัดสํานักงานคณะกรรมการการศึกษาขั้นพื้นฐานเขตพื้นที่การศึกษามัธยมศึกษา เขต1 (กรุงเทพมหานคร)กระทรวงศึกษาธิการตั้งอยู่บริเวณวัดนวลนรดิศเลขที่ 137ซอยเพชรเกษม 19แขวงปากคลองเขตภาษีเจริญกรุงเทพ 10160ที่เนื้อที่ทั้งหมด 13ไร่ 3งาน 2ตารางวาแยกเป็น 2บริเวณบริเวณที่ 1ตั้งอยู่ทางทิศตะวันออกของวัดนวลนรดิศ ริมครองบางหลวง มีเนื้อที่ 4ไร่ 3งาน 13ตารางวาเป็นที่เรียนของนักเรียนชั้นมัธยมศึกษาปีที่1, 2และ 3บริเวณที่ 2ตั้งอยู่ทางทิศตะวันตกของวัดนวลนรดิศใกล้ถนนเพชรเกษมมีเนื้อที่ 8ไร่ 3งาน 89ตารางวาเป็นที่เรียนของนักเรียนชั้นมัธยมศึกษาปีที่ 4, 5และ6
-----------------
กลุ่มประชาสัมพันธ์และเผยแพร่ สํานักโฆษก